วิกิพีเดีย:สภากาแฟ/อภิปราย/ขอความเห็นเกี่ยวกับ Discord สำหรับชุมชนวิกิมีเดียภาษาไทย

สวัสดีครับ เนื่องจากมีประเด็นจากแผนกช่วยเหลือเกี่ยวกับการเพิ่มช่องทางการติดต่อสื่อสารเพื่อเป็นประโยชน์ต่อชุมชนวิกิพีเดียโดยเฉพาะกับผู้ใช้ใหม่ ซึ่งในชุมชนวิกิมีเดียภาษาอื่นก็มีช่องทางนอกจากในโครงการเองหลากหลาย เช่น IRC, Facebook, Discord, Telegram ฯลฯ โดยผมได้ขอให้ชุมชนพิจารณาถึงความเป็นไปได้ในการเพิ่มช่องทางดิสคอร์ด (Discord) สำหรับชุมชนวิกิพีเดียภาษาไทยรวมทั้งโครงการพี่น้องโดยเห็นว่าดิสคอร์ดนั้นเป็นที่นิยมในหลายโครงการของชุมชนวิกิมีเดีย มีอินเตอร์เฟซที่ไม่ซับซ้อนต่อการใช้งานและรักษาความเป็นส่วนตัวในระดับหนึ่งเมื่อเทียบกับ social network อื่นที่มี
ผมได้ตั้งเซิร์ฟเวอร์ทดสอบ (beta) สำหรับชุมชนวิกิมีเดียภาษาไทยซึ่งทุกคนที่ได้ทำการ สร้างบัญชีบนดิสคอร์ดแล้วสามารถเข้าชมได้ โดยเซิร์ฟเวอร์นี้อิงรูปแบบบางส่วนจากเซิร์ฟเวอร์ของชุมชนวิกิมีเดียภาษาอังกฤษและเปิดให้ทุกคนสามารถส่งข้อความได้ในช่อง #ทดลองเขียน-ชั่วคราว เพื่อให้ทุกท่านทำการทดสอบและสร้างความคุ้นเคย ถ้ามีผู้ใช้มีส่วนร่วมหรือสนับสนุนมากก็มีแนวโน้มที่จะได้รับการยอมรับเป็นช่องทางหนึ่งของชุมชนครับ --Geonuch (คุย) 15:28, 17 ตุลาคม 2563 (+07)
ป.ล. ใครเข้าไปแล้วรบกวนเปลี่ยนชื่อเล่นในเซิร์ฟเวอร์ให้ตรงกับชื่อบัญชีในวิกิมีเดียด้วยนะครับ จะได้ทราบว่าเป็นใครกัน
url=https://discord.gg/wKyq27A

**สิ่งที่อาจจำเป็นต้องพิจารณา**
# ขอบเขต วิกิพีเดียภาษาไทยอย่างเดียวหรือโครงการภาษาไทยทั้งหมด? ควรรวมวิกิมีเดียประเทศไทยด้วย?
# การยืนยันตัวตน (authentication) ปัจจุบันดิสคอร์คของวิกิมีเดียสามารถขอบอต WikiAuthBot มาช่วยในการการยืนยันตัวตนผู้เข้าร่วมเซิร์ฟเวอร์หรือทางชุมชนจะรันบอตเองก็ได้
# Moderator ใครจะเป็นผู้ควบคุมเซิร์ฟเวอร์? เช่น เซิร์ฟเวอร์ภาษาอังกฤษกำหนดให้ moderator ต้องเป็น steward หรือ sysop ในวิกิพีเดียภาษาอังกฤษ
# ช่อง (channel) ปรับเปลี่ยนให้เหมาะสมกับขนาดหรือความสนใจของชุมชน เซิร์ฟเวอร์บางภาษาอาจมีหัวข้อเฉพาะทาง เช่น ช่องคุยเกี่ยวกับภาพ ช่องของโครงการวิกิโดยเฉพาะ ช่องส่วนตัวสำหรับกลุ่มผู้ดูแลระบบ หรือช่องที่อยู่ในระหว่าง beta เห็นว่าอันไหนควรเพิ่ม/ปิด/แยก/รวมก็บอกได้ครับ
# ขอบเขตของ offtopic ในหลายภาษาช่อง offtopic (นอกประเด็น) มีขอบเขตกว้างมาก คุยกันตั้งแต่เรื่องตลก โพสต์ meme แชร์คลิปเพลง จนถึงประเด็นทางการเมือง แต่ด้วยสภาพสังคมไทยในขณะนี้การพูดคุยบางประเด็นโดยเฉพาะเรื่องที่มีความละเอียดอ่อนสูงอาจต้องจำกัดขอบเขตเพื่อความปลอดภัยของชุมชน (อันนี้ไม่รวมเรื่องปัญหาในการแก้ไขบทความนะครับ)
# ประชาสัมพันธ์ Sitenotice, Sidebar, ข้อความต้อนรับ, แผนกช่วยเหลือ ฯลฯ
# อื่น ๆ ตามสมควร

**ข้อมูลเพิ่มเติม**
 m:Discord- w:en:Wikipedia:Discord

**อภิปราย**

**ขอบเขต**
 ผมคิดว่าในที่นี้ก็ให้มีผลเฉพาะวิกิพีเดียก็ได้ ถ้าชุมชนใดอยากขยายไปก็สามารถอภิปรายแยกในโครงการนั้นๆ ได้ครับ --Horus (พูดคุย) 15:30, 17 ตุลาคม 2563 (+07)
:เซิร์ฟเวอร์นี้จะมีช่องของแต่โครงการ (วิกิพีเดีย, พจนานุกรม, ตำรา, คำคม, ซอร์ซ) และช่องส่วนกลาง (ทั่วไป, เทคนิค, นอกประเด็น) ที่ออกแบบนี้อิงตามเซิร์ฟเวอร์ในภาษาอื่นซึ่งโดยส่วนใหญ่มักออกแบบเป็น 1 ภาษา 1 เซิร์ฟเวอร์ครับ --Geonuch (คุย) 15:42, 17 ตุลาคม 2563 (+07)

**2FA**
 เรื่องขั้นตอน 2FA ด้วยบัญชีวิกิมีเดียทำอย่างไรครับ อย่างตอนนี้ผมผูกกับ Message อยู่ --Horus (พูดคุย) 16:56, 17 ตุลาคม 2563 (+07)
: ยืนยันเข้าสู่ระบบด้วยมีเดียวิกิไม่ได้ครับ แต่อนาคตจะใช้ WikiAuthBot ช่วยโยงบัญชีเข้าด้วยกัน แต่แนะนำให้เปิด 2FA ของดิสคอร์ดไว้ก็ดีครับ (เข้าของ :en:WP:Discord ชุมชนวิกิมีเดียอังกฤษ หรือยังครับ) —𝙋𝙖𝙩𝙨𝙖𝙜𝙤𝙧𝙣 𝙔. talk cntrb 17:59, 17 ตุลาคม 2563 (+07)
::Horus ขอพูดเรื่อง authentication กับ 2FA ในนี้นะครับ ใครที่ยังไม่ได้เข้า Discord จะได้เข้าใจด้วย คือ authentication เป็นการยืนยันความเกี่ยวข้องระหว่างบัญชีใน Discord กับบัญชีผู้ใช้ในโครงการวิกิมีเดียว่ามีความเกี่ยวข้องกันจริง การยืนยันจะดำเนินการผ่านบอตใน Discord (คนละอย่างกับบอตในวิกิ) ชื่อ WikiAuthBot ซึ่งถ้าชุมชนไหนจะตั้งเซิร์ฟเวอร์ใน Discord ทางเจ้าของบอตอนุญาตให้ชุมชนสามารถแจ้งขอใช้งานได้ครับ กระบวนการนี้จะช่วยป้องกันการแอบอ้างและยังสามารถปรับค่าความปลอดภัยได้ตามความต้องการของชุมชน (เช่น ผู้ใช้ถูกบล็อกในวิกิพีเดียก็จะไม่สามารถใช้งาน Discord ด้วยเพื่อป้องกันการเข้ามารบกวนหรือแจ้งปลดบล็อกซึ่งผิดวัตถุประสงค์การใช้งาน) ถ้าคุณ Horus ยังไม่เคยเข้าไปที่ เซิร์ฟเวอร์ภาษาอังกฤษ ขอแนะนำให้ลองเข้าไปดูเพื่อทราบกระบวนการครับ ส่วน 2FA จะเป็นการตั้งค่าเพื่อเพิ่มความปลอดภัยสำหรับการเข้าใช้บัญชีใน Discord ซึ่งคล้ายกับการเปิด 2FA ในบัญชีของวิกิมีเดีย ซึ่งการเปิดต้องไปที่การตั้งค่าส่วนตัวและไม่เกี่ยวกับเซิร์ฟเวอร์ชุมชนครับ --Geonuch (คุย) 17:07, 19 ตุลาคม 2563 (+07)
::: คิดว่าเราใช้ประโยชน์จากตรงนี้ได้ครับ เช่น ถ้าบอตไม่ยืนยันก็ห้ามเข้า --Horus (พูดคุย) 17:13, 19 ตุลาคม 2563 (+07)

**Moderator**
 ข้อนี้ผมว่าใครก็ได้ จริง ๆ เป็น sysop แต่ไม่มีบารมีพอระงับความขัดแย้งในแชตก็เท่านั้นครับ --Horus (พูดคุย) 15:30, 17 ตุลาคม 2563 (+07)
:  —𝙋𝙖𝙩𝙨𝙖𝙜𝙤𝙧𝙣 𝙔. talk cntrb 16:16, 17 ตุลาคม 2563 (+07)
::จะเลือกยังไงดีครับ --Geonuch (คุย) 16:31, 17 ตุลาคม 2563 (+07)

**ช่อง (Channel)**
 เพิ่มช่องขอความช่วยเหลือเกี่ยวกับคอมมอนส์ในภาษาไทยด้วยน่าจะดีนะครับ —𝙋𝙖𝙩𝙨𝙖𝙜𝙤𝙧𝙣 𝙔. talk cntrb 16:16, 17 ตุลาคม 2563 (+07)
:ถ้ามีประเด็นเกี่ยวกับไฟล์สื่อในวิกิพีเดียด้วย จะเปิดเป็นช่องไฟล์สื่อไว้ช่วยเหลือเรื่องไฟล์สื่อในคอมมอนส์และวิกิพีเดียด้วยดีไหมครับ เพราะบางทีก็มีอะไรคาบเกี่ยวกัน อย่างอัปโหลดที่นี้ไม่ได้ต้องไปที่นั้นประมาณนี้ --Geonuch (คุย) 16:31, 17 ตุลาคม 2563 (+07)
:: เห็นด้วยครับ —𝙋𝙖𝙩𝙨𝙖𝙜𝙤𝙧𝙣 𝙔. talk cntrb 16:38, 17 ตุลาคม 2563 (+07)
:::ขอพิจารณาอีก 2 ช่อง
:::# สถานทูต ใช้ในการพูดคุยเป็นภาษาอังกฤษสำหรับผู้ใช้ฝรั่งที่ต้องการติดต่อสอบถามและไม่เข้าใจภาษาไทย
:::# ทดลองเขียน (คนละอย่างกับที่คุยกันในตอนนี้) ให้ใครโพสต์อะไรก็ได้ลงในช่องนี้ แต่คนอื่นจะมองไม่เห็นและดูประวัติย้อนหลังไม่ได้ (ไอเดียจากห้องหลุมดำของไร้สาระนุกรม)
:::--Geonuch (คุย) 21:19, 21 ตุลาคม 2563 (+07)
:::: เห็นด้วยกับทั้งสองครับ แต่ส่วนตัวอยากให้มีห้องกลางสำหรับไอพีโดยเฉพาะห้องเดียวไปเลยครับ --Horus (พูดคุย) 21:42, 21 ตุลาคม 2563 (+07)
::::: เอาแค่ช่องทั่วไปไหมครับ เพราะไอพีไม่น่าจะมีปัญหาเรื่องเทคนิคหรือไฟล์ ส่วนนี้ผู้ใช้ประจำจะเข้าใจมากกว่า --Geonuch (คุย) 21:56, 21 ตุลาคม 2563 (+07)
:::::: ใช่ครับ 1. อาจจะ sort เรื่องไม่ถูกที่ 2. เวลาผู้ใช้ขาประจำตอบจะได้ทราบและระวังหน่อย --Horus (พูดคุย) 21:58, 21 ตุลาคม 2563 (+07)
:::: ช่องแรกที่กล่าวไว้เห็นด้วยอย่างยิ่ง ส่วนห้องที่สองนั้นผมว่าไม่จำเป็น สามารถสร้าง Server เองเป็นการส่วนตัวเพื่อทดสอบข้อความการเขียนได้ครับ --NP-chaonay (คุย) 10:37, 22 ตุลาคม 2563 (+07)
::::: เพิ่มเติมคือ ผมไม่เห็นด้วยกับช่องที่สองเพราะ นอกจุดประสงค์ฯ ไม่ได้มีสาระอะไร (หรือจะลองเทียบกับ ความคิดในการสร้างช่องอื่น ๆ แล้วพบว่ามันเกินความจำเป็นที่จะสร้าง ดูครับ) อย่างไรผมก็ว่ามันเกินขอบเขตแล้ว และอาจเกิดปัญหาจากการถ่ายรูปหน้าจอได้ (อันนี้ไม่แน่ใจว่าเกี่ยวไหม) --NP-chaonay (คุย) 17:56, 23 ตุลาคม 2563 (+07)
:::* ช่องแรกเห็นด้วยครับ แต่ช่องที่สองผมค่อนข้างไม่เห็นด้วย ตามเหตุผลคุณ NP-chaonay และก็จากใจคนเห็นข้อความในแชตนั้นของฝั่งไร้สาระนุกรม มันค่อนข้างจะเป็นเหมือนสื่อสารทางเดียวหรือตู้หย่อนคำไม่สุภาพมากกว่านะครับ — 𝙋𝙖𝙩𝙨𝙖𝙜𝙤𝙧𝙣 𝙔. talk cntrb 11:27, 22 ตุลาคม 2563 (+07)
:::* ช่องที่สองผมเห็นเหมือนกับคุณ NP-chaonay และคุณ Patsagorn ครับ ถึงผมจะแทบไม่ได้ใช้ห้องดังกล่าวที่ไร้สาระนุกรมก็ตาม ผมมองว่ามันจะกลายเป็นช่องสำหรับระบายอารมณ์หรือพิมพ์อะไรที่ออกสาธารณะไม่ได้แต่อยากระบายมากกว่า ส่วนเรื่องการถ่ายภาพ(คิดว่า)ทำไม่ได้ครับ ทั้งนี้ผมได้แนบรูปลงดิสคอร์ดวิกิถึงการใช้ห้องหลุมดำไปด้วย -- Just Sayori   OK?  (have a chat) 18:15, 23 ตุลาคม 2563 (+07)
:::: จะว่าไปห้องทดลองเขียนก็ดูซ้ำกับ off-topic แต่จะทำให้ off-topic ดูประวัติย้อนหลังไม่ได้ก็ดีนะครับ --Horus (พูดคุย) 18:25, 23 ตุลาคม 2563 (+07)
::::: off-topic ก็จะกลายเป็นแค่ห้องส่งข้อความอย่างเดียว เห็นข้อความคนอื่นไม่ได้ไปเลยนะครับ — 𝙋𝙖𝙩𝙨𝙖𝙜𝙤𝙧𝙣 𝙔. talk cntrb 18:43, 23 ตุลาคม 2563 (+07)
:::::: อ๋อ ผมนึกว่าห้องจะลบเองทุกกี่ชั่วโมงทำนองนี้ครับ แต่ถ้า refresh ทุกรอบก็ไม่เอาดีกว่า --Horus (พูดคุย) 18:45, 23 ตุลาคม 2563 (+07)
::::::: ถ้าต้องการ แบบนี้ก็ใช้บอตได้นะครับ — 𝙋𝙖𝙩𝙨𝙖𝙜𝙤𝙧𝙣 𝙔. talk cntrb 18:57, 23 ตุลาคม 2563 (+07)

**Off-topic**
 เรื่องขอบเขตของ off-topic ไม่มีความเห็น แต่สงสัยเรื่องข้อจำกัดเรื่องความปลอดภัย พอจะบอกรายละเอียดต่าง ๆ เท่าที่ทราบได้ไหมครับ --Horus (พูดคุย) 15:35, 17 ตุลาคม 2563 (+07)
:ความปลอดภัยหมายถึงหัวข้อที่คุยครับ อย่างของเซิร์ฟอังกฤษที่เห็นก็มีแซว Trump vs. Biden ถ้าของไทยจะคุยเรื่องการเมือง, ทหาร, สถาบันฯ ฯลฯ ก็อาจต้องขอไว้ครับ --Geonuch (คุย) 15:47, 17 ตุลาคม 2563 (+07)
::โดยส่วนตัวถ้าอิงตามธรรมเนียมเว็บบอร์ดไทย จะไม่อนุญาตให้คุยเรื่องศาสนากับสถาบันกษัตริย์ครับ --Geonuch (คุย) 15:49, 17 ตุลาคม 2563 (+07)
::: อ๋อครับ ผมนึกว่าจะสามารถตามรอยได้ --Horus (พูดคุย) 15:49, 17 ตุลาคม 2563 (+07)
::::ถ้าบัญชีของแต่ละคนไม่น่าปัญหาครับ เพราะไม่แสดงข้อมูลอะไร ส่วนถ้ามีอะไรไม่เหมาะสมให้ moderator ลบข้อความได้ครับ --Geonuch (คุย) 16:31, 17 ตุลาคม 2563 (+07)

**ประชาสัมพันธ์**
 คิดว่าจะสร้างหน้า วิกิพีเดีย:ดิสคอร์ด แล้วทำลิงก์ไว้ใน Sitenotice 1 เดือน, แถบข้าง, ข้อความต้อนรับ ครับ --Horus (พูดคุย) 21:11, 19 ตุลาคม 2563 (+07)
:เสนอให้เพิ่มใน วิกิพีเดีย:ติดต่อ และหน้าในโครงการพี่น้องที่มีด้วยครับ อีกอันหนึ่งไม่แน่ใจว่าจะเพิ่มใน Wikimedia Thailand กับขอทาง FB โพสต์ประกาศสักครั้งจะดีหรือไม่ครับ --Geonuch (คุย) 21:23, 21 ตุลาคม 2563 (+07)
:: เดี๋ยวผมลองคุยกับผู้ดำเนินการให้ครับ ว่าแต่คุณ Geonuch สนใจเข้าร่วมด้วยไหมครับ ในฐานะแอดมินหลายโครงการ --Horus (พูดคุย) 21:35, 21 ตุลาคม 2563 (+07)
:::Horus ตอนนี้ผมลงเป็น observer ยังไม่ประสงค์เป็นสมาชิกใน WMTH แต่ถ้าผู้ดำเนินการเห็นว่าต้องการใช้ช่วยก็ยินดีครับ --Geonuch (คุย) 22:00, 21 ตุลาคม 2563 (+07)

**อื่น ๆ**
 ถ้าอยากจะให้ได้ผลดี ผมเห็นว่าควรจะต้องมีคนประจำตลอดหรือเกือบตลอดครับ --Horus (พูดคุย) 15:35, 17 ตุลาคม 2563 (+07)
 และอาจจะต้องมีระบุชัดเจนว่าเรื่องไหนบ้างที่ไม่ควรหรือห้ามดำเนินการ off-record เช่น เวลาอภิปรายในวิกิพีเดีย เป็นต้น ครับ --Horus (พูดคุย) 15:42, 17 ตุลาคม 2563 (+07)
 ห่วงเรื่อง Request ต่าง ๆ ครับ เช่นการแจ้งบล็อก แจ้งล็อกบทความต่าง ๆ น่าจะหาวิธีจัดการให้มีการดำเนินการต่อ/ขอบเขตการแจ้ง (เช่นแจ้งบนเซิร์ฟเวอร์แล้วไม่รับเรื่อง ต้องแจ้งบนวิกิเท่านั้น?) แล้วก็เรื่องการรังควาญผู้ใช้ในอนาคตด้วยครับ —𝙋𝙖𝙩𝙨𝙖𝙜𝙤𝙧𝙣 𝙔. talk cntrb 16:16, 17 ตุลาคม 2563 (+07)
:# อาจต้องหาเรื่องคุยกันด้วยครับ กลุ่มคนแรก ๆ อาจต้องเริ่มก่อน ถ้าคุยกันบ่อย ๆ (อย่างน้อยใน offtipic ก็ได้) คนก็กล้าเข้ามาและไม่ร้างครับ
:# เดี๋ยวลองช่วยกันร่างระเบียบการใช้งานว่าผู้ใช้จะทำอะไรได้หรือไม่ได้ครับ อย่าง request ก็สำคัญเหมือนกัน ต้องบอกช่องทางที่ถูกให้ครับ --Geonuch (คุย) 16:37, 17 ตุลาคม 2563 (+07)
:: ป.ล. ช่วงที่ผมแวบเข้าไปดู คุณ Geonuch ขึ้นว่าออฟไลน์ตลอด แต่ก็คุยแชตได้ ไม่ทราบว่ามันเกิดปัญหาอะไรขึ้นหรือเปล่าครับ --Horus (พูดคุย) 16:40, 17 ตุลาคม 2563 (+07)
::: ตั้งสถานะได้ครับ มีออนไลน์ ไม่อยู่ dnd และออฟไลน์ —𝙋𝙖𝙩𝙨𝙖𝙜𝙤𝙧𝙣 𝙔. talk cntrb 16:42, 17 ตุลาคม 2563 (+07)
::::Horus ผมลืมเปิดว่าออนไลน์ครับ ตอนนี้เปิดแล้วครับ --Geonuch (คุย) 16:44, 17 ตุลาคม 2563 (+07)
 ถ้าพูดถึง S/N อันอื่นที่ในหมู่คนไทยนิยมใช้ นอกจาก Discord แล้วก็มี Facebook Group (เคยสร้างแล้ว ตอนนี้ปิดตัว), กับ LINE OpenChatเผื่อไว้ประกอบการพิจารณาครับ --NP-chaonay (คุย) 16:39, 19 ตุลาคม 2563 (+07)
:Facebook Group ผมมองว่าจะสะดวกต่อผู้ใช้ที่ยินดีเปิดเผยตัวตนและมั่นใจว่าสามารถรับมือการระรานนอกวิกิได้ โดยส่วนมากถ้าไม่อยากเปิดเผยก็ต้องสร้างบัญชีใหม่มาใช้เฉพาะซึ่งบางทีก็สิ้นเปลือง ส่วน LINE นี้ถ้าจำไม่ผิดจะทำให้ผู้อื่นเข้าถึงเบอร์โทรศัพท์ได้หรือเปล่าครับ --Geonuch (คุย) 17:20, 19 ตุลาคม 2563 (+07)
:: เข้าถึงอย่างไรครับ --NP-chaonay (คุย) 18:23, 20 ตุลาคม 2563 (+07)
:: ผมว่า Discord เหมาะกับการพูดคุยแบบนิรนามมากที่สุดแล้วครับ และคิดว่าหลายคนคงไม่น่าสะดวกใจเปิดเผยตัวตนครับ --Timekeepertmk (คุย) 17:29, 19 ตุลาคม 2563 (+07)
::: ตอนยืนยันตัวตนในดิสของอังกฤษจะแสดงชื่อบัญชีวิกิด้วยครับ ถ้าหากจะแชตแบบไม่เปิดเผยคงต้องสร้างบัญชีใหม่ครับ ส่วนการไม่เปิดเผยตัวตนคงคล้ายกับ"ตู้ทิ้งจดหมาย"หรือเปล่าครับ :D -- Just Sayori   OK?  (have a chat) 17:42, 19 ตุลาคม 2563 (+07)
: ขอโทษที่อธิบายไม่ค่อยละเอียดนะครับ คือในความคิดผมหรือใครบางคนที่สนใจ ถ้าคิดจะทำ S/N สำหรับเพื่อนิรนามหรือผู้ที่ไม่ต้องการใช้ WikiAuthBot อาจใช้ facebook group หรือ line openchat ควบได้ครับ และการสร้างฯไม่จำเป็นต้องเป็นทางการเหมือนกับ Discord ได้นะครับ ก็น่าจะเป็นการตอบโจทย์อีกแบบ ซึ่งอันนี้ผมยังไม่เห็นความจำเป็นครับ เพราะเห็นว่าจะมีการตั้ง Discord เพื่อลดภาระและงานเลยทำในจุดนี้ก่อน --NP-chaonay (คุย) 18:24, 20 ตุลาคม 2563 (+07)
ผมร่างแนวปฏิบัติใหม่ให้กระชับและลดข้อลง (ใส่มากอาจไม่อ่าน) ขอพิจารณาดังนี้
# ดูหมิ่น ว่าร้าย คุกคาม โจมตีหรือแสดงความก้าวร้าวต่อผู้อื่น รวมทั้งใช้คำหยาบคายหรือสบถในการพูดคุยเกินควร
# เผยแพร่ข้อมูลส่วนบุคคลของผู้อื่นหรือพูดคุยเกี่ยวกับเรื่องส่วนตัวเกินควร
# แจ้งคำขอในโครงการวิกิมีเดียซึ่งไม่ใช่สถานที่ดำเนินการ เช่น ลบหน้า บล็อกผู้ใช้ ฯลฯ
# เชิญชวนเพื่อลงคะแนนหรือหาเสียง เช่น เสนอบทความคัดสรรประจำเดือน เสนอชื่อเพื่อเป็นผู้ดูแล ฯลฯ
# ส่งข้อความ ภาพ ลิงก์หรืออื่น ๆ ที่เป็นการโฆษณา ละเมิดกฎหมายหรือเป็นการรบกวนชุมชน
# ให้บอตส่งข้อความในช่องที่ไม่ได้รับอนุญาต
# ตั้งชื่อเล่นด้วยคำหยาบคายหรือทำให้ผู้อื่นเข้าใจผิด
# ใช้ฟังชันกล่าวถึง (ping) ผู้ควบคุมเพื่อแจ้งปัญหาที่ไม่สำคัญบ่อยครั้ง
# หากไม่เกี่ยวข้องกับการปรับปรุงหรือพัฒนาเนื้อหา ห้ามพูดคุยเกี่ยวกับประเด็นทางการเมืองและสถาบันกษัตริย์ไทยบนดิสคอร์คเพื่อความปลอดภัยของสมาชิกในชุมชน
# สิ่งใดก็ตามที่อาจละเมิดหลักเกณฑ์หรือข้อกำหนดในการให้บริการของดิสคอร์ด
ความจริงอยากให้เหลือแค่ 5-6 ข้อ แต่ไม่น่าจะได้ --Geonuch (คุย) 21:21, 24 ตุลาคม 2563 (+07)
----
 ขอสอบถามครับ พอดีเนื่องจากมีผู้สนับสนุนเป็นจำนวนมาก เลยคิดว่าจะปิดการอภิปรายใน 7 วันคือพรุ่งนี้เลย แต่ยังมีบางเรื่องที่ยังคุยไม่เสร็จ เช่น การคงห้องแชตบางห้อง เลยขอสอบถามว่าจะเลื่อนเวลาเปิดใช้งานไหมครับ --Horus (พูดคุย) 21:56, 23 ตุลาคม 2563 (+07)

**สรุป**
#  เท่าที่ดูมีผู้ใช้ให้ความสนใจหลายคน น่าใช้ครับ --Horus (พูดคุย) 15:38, 19 ตุลาคม 2563 (+07)
#  ใช้ง่ายที่สุดแล้วครับตอนนี้ ฐานผู้ใช้ในประเทศก็มีจำนวนมากเหมือนกันน่าจะคุ้นเคยกันดีนะครับ —𝙋𝙖𝙩𝙨𝙖𝙜𝙤𝙧𝙣 𝙔. talk cntrb 15:47, 19 ตุลาคม 2563 (+07)
#  จากหลาย ๆ ปัจจัยโดยสรุป (จากประสบการณ์ส่วนตัว คิดว่า ทั้งนี้ผู้ใช้ที่ใช้วิกิพีเดียได้มักใช้ Discord ด้วย --NP-chaonay (คุย) 16:42, 19 ตุลาคม 2563 (+07)
#: และอีกอย่างคือการสื่อสารในหน้าคุยนั้นเป็นทางการกว่าก็จริง แต่สะดวกน้อยกว่า การหาวิธีอื่นที่ชุมชนอื่นนิยมใช้และผู้คนอื่นก็นิยมใช้ด้วย เช่น Discord ก็นับว่าเป็นสิ่งที่ดี --NP-chaonay (คุย) 18:27, 20 ตุลาคม 2563 (+07)
#  เป็นช่องทางการสื่อสารที่ใช้งานง่ายและทันท่วงที มีศักยภาพที่จะเติบโต จากที่สังเกตในดิสคอร์ดของอังกฤษมีความใกล้เคียง forum ซึ่งเป็นแหล่งรวมตัวผู้ใช้ใหม่และเก่าสำหรับคุย, ช่วยเหลือเรื่องต่าง ๆ ในวิกิ -- Just Sayori   OK?  (have a chat) 19:59, 19 ตุลาคม 2563 (+07)
#  สามารถช่วยเหลือได้ง่าย เพราะสามารถคุยแบบเสียงได้ ส่งภาพได้ ง่ายต่อการสื่อสารครับ --RidJasper (คุย) 04:13, 20 ตุลาคม 2563 (+07)
#  อาจจะไม่ได้เข้าไปร่วมด้วย แต่เห็นด้วยตามหลักการทั้งหมดที่กำหนดมา --Timekeepertmk (คุย) 08:33, 20 ตุลาคม 2563 (+07)
#  ถึงตัวผมจะมีบัญชี Discord ที่ใช้เฉพาะในกิจการภายในเกี่ยวกับวิดีโอเกม แต่ถ้าเป็นการทำเพื่อประโยชน์ส่วนร่วม ผมเห็นด้วยและสนับสนุนครับ --Tvcccp  (cn:Yesona)  (Talk)  15:39, 20 ตุลาคม 2563 (+07)
#  เป็นช่องทางที่ผมไว้ใช้คุยบ่อยอยู่แล้ว  ซึ่งถ้าเป็นเปิดเทอมผมใช้บ่อยกว่าเข้าวิกิเองเสียอีก --Bebiezaza (คุย) 22:52, 20 ตุลาคม 2563 (+07)